මේ හේතුවෙන් කැළණි ගඟ දෙපස සිටින ජනතාවට අවධානයෙන් සිටින ලෙසයි එම මධ්‍යස්ථානයේ සහකාර අධ්‍යක්ෂ ප්‍රදීප් කොඩිප්පිලි ඉල්ලා  සිටියේ.පවතින වැසි සහිත කාලගුණ තත්ත්වයත් සමඟ කළුතර, කෑගල්ල සහ රත්නපුර දිස්ත්‍රික්කවල ද පස් කඳු කඩා වැටීම් සහ නාය යාම් අවදානමක් ද ජාතික ගොඩනැගිලි පර්යේෂණ සංවිධානය විසින් ප්‍රකාශයට පත් කර තිබෙනවා.එමෙන්ම බස්නාහිර, මධ්‍යම, දකුණු සහ සබරගමුව පළාත්වලට ඉදිරි පැය 24 තුළ මිලිමීටර් 100 ඉක්ම වූ තද වැසි ඇති විය හැකි බව කාලගුණ විද්‍යා දෙපාර්තමේන්තුව ප්‍රකාශ කළා.